Bergen Billedgalleri
Store norske leksikon,Kunst og estetikk,Bildende kunst,Kunstinstitusjoner,Norske kunstinstitusjoner
Bergen Billedgalleri er et galleri som ble opprettet i 1878, etter initiativ fra Bergen Kunstforening, og ble del av Bergen Museum. Samlingen bygget fra starten av på malerisamlingen fra Bergen Museum og en mindre gruppe bilder fra Bergens Kunstforening. Verkene er i dag del av kunstsamlingen i KODE Kunstmuseene i Bergen, beliggende i Rasmus Meyers allé i Bergen sentrum.
Norges første offentlige kunstgalleri Stortingspresident Wilhelm Frimann Koren Christie (1778–1849) etablerte Bergen Museum i 1825 og startet tidlig å erverve malerier til museet. Bergen Billedgalleri ble således Norges første offentlige kunstgalleri. Sammen med Christie var bergensmaleren og professoren J.C. Dahl (1788–1857) ivrig i institusjonsbyggingen og donerte også verdifulle kunstgaver. Historie Den første tiden hadde bildegalleriet lokaler i Bergen Kunstforenings bygning på Engen i bydelen Bergenhus. I begynnelsen besto kunstsamlingen av 244 bilder fra Bergens Museum og 47 bilder fra Kunstforeningen. Begge samlingene hadde blitt overtatt av kommunen i henholdsvis 1878 og 1881.I 1896 flyttet bildegalleriet inn i øverste etasje i «Den permanente utstillingsbygningen», kalt Permanenten, hvor ellers Vestlandske kunstindustrimuseum holdt hus. I 1950 ble Bergen Billedgalleri og Rasmus Meyers Samlinger satt under samme kunstadministrative paraply – Bergen kommunale kunstsamlinger. Videre ble samlingen i 1989 en del av Bergen Kunstmuseum, som igjen var tilsluttet Stiftelsen Kunstmuseene i Bergen.Fra 1978 hadde de hatt utstillingslokaler sammen med Stenersens Samling, men fra 2003 inngikk samlingen i Bergen Kunstmuseums basisutstilling og ble flyttet til bygningen Lysverket. Fra april 2013 inngikk Bergen Kunstmuseum i KODE Kunstmuseene i Bergen, som i dag forvalter kunstsamlingen. Samlingen Kunstsamlingen fra Bergen Billedgalleri er en av Norges viktigste og består av hovedverker fra norsk kunsthistorie, samt eldre, europeiske kunstskatter, hovedsakelig fra 1880- og 1900-tallet, og nyere internasjonal kunst. Etter Nasjonalgalleriet i Oslo regnes samlingen som den mest verdifulle av norske kunstskatter.Av særlig betydning for innkjøpene og driften sto maleren Moritz Jan Kaland (1896–1947). Han var styreformann fra 1913 og fast konservator i perioden 1915–47. Kaland var en ildsjel og tilførte galleriet tung fagkunnskap. Med innsikt og vidløftige grep – blant annet ved innkjøpene av Gerhard Munthe og Harriet Backer – fikk Bergen Billedgalleri en representativ og fyldig samling av norsk kunst. Ellers er spesielt J.C. Dahl rikt representert, men vi finner også nøkkelverker av eksempelvis Erik Werenskiold, Frits Thaulow og Christian Krohg.Billedgalleriet hadde ved sammenslåingen med Bergen Kunstmuseum følgende gjenstander: 1678 malerier, 5956 grafiske blad og tegninger og 199 skulpturer.Som direktør for KODE Kunstmuseene i Bergen tiltrådte den danske kunsthistorikeren Karin Hindsbo i februar 2014. Les mer i Store norske leksikon KODE Kunstmuseene i Bergen Eksterne lenker Bergen Byarkiv KODE Kunstmuseene i Bergen Spesialsamlingene ved Universitet i Bergen